ಉಗಾರ

ಉಗಾರ ಖುರ್ದ್ ಬೆಳಗಾವಿ ಜಿಲ್ಲೆಯ ಒಂದು ಪಟ್ಟಣ. ಈ ಊರನ್ನು ಸ್ಥಳೀಯರು ಸಣ್ಣ ಉಗಾರ ಎಂದು ಕರೆಯುವರು. ಈ ಪಟ್ಟಣವು ನಗರಸಭೆಯನ್ನು ಹೊಂದಿದ್ದು ಸಕ್ಕರೆ ಕಾರ್ಖಾನೆಗಳಿಗೆ ಹೆಸರುವಾಸಿಯಾಗಿದೆ. ಕೃಷ್ಣಾ ನದಿಯ ತೀರದಲ್ಲಿರುವ ಉಗಾರ ಪಟ್ಟಣ ಸಾಂಗ್ಲಿ ಮಿರಜ್ ಅವಳಿ ನಗರಗಳಿಂದ ಕೇವಲ 33 ಕಿ.ಮೀ ದೂರದಲ್ಲಿದೆ ಹಾಗೂ ಮಿರಜ್ ಸಾಂಗ್ಲಿ ಮತ್ತು ಜಿಲ್ಲಾ ಕೇಂದ್ರವಾದ ಬೆಳಗಾವಿಯೊಂದಿಗೆ ಉತ್ತಮ ಸಂಪರ್ಕ ಹೊಂದಿದೆ. 2011 ರ ಜನಗಣತಿಯ ಪ್ರಕಾರ, ನಗರದ ಜನಸಂಖ್ಯೆಯು ಸುಮಾರು 23,762 ಆಗಿದೆ, ಇವರಲ್ಲಿ 2,000 ಜನ ಉಗಾರ ಸಕ್ಕರೆ ಕಾರ್ಖಾನೆಯಲ್ಲಿ ಕೆಲಸ ಮಾಡುತ್ತಾರೆ.

 ಕೃಷಿ 
ಉಗಾರ್ ಸುತ್ತಮುತ್ತಲಿನ ಪ್ರದೇಶವು ಕಬ್ಬು, ಹತ್ತಿ, ಜೋಳ, ಸೂರ್ಯಕಾಂತಿ ಮತ್ತು  ಸೋಯಾಬೀನ್ಗಳಿಗೆ ಸೂಕ್ತವಾದ ಅತ್ಯಂತ ಫಲವತ್ತಾದ ಕಪ್ಪು ಮಣ್ಣಿನಿಂದ ಕೂಡಿದೆ. ಕೃಷ್ಣಾ ನದಿಯು ಹತ್ತಿರವಿರುವುದರಿಂದ ಉಗಾರ ಕೃಷಿ ಪ್ರದೇಶವು ನೀರಾವರಿ ಭೂಮಿಗಳನ್ನು ಹೊಂದಿದೆ.

 ಸಾರಿಗೆ 
ಈ ಪಟ್ಟಣವನ್ನು ರಸ್ತೆ ಮತ್ತು ರೈಲುಮಾರ್ಗಗಳಿಂದ ಸುಲಭವಾಗಿ ಪ್ರವೇಶಿಸಬಹುದು. ರಸ್ತೆಯ ಮೂಲಕ ಇದು ಸಾಂಗ್ಲಿ, ಮಿರಜ್, ಕೊಲ್ಹಾಪುರ, ಬೆಳಗಾವಿ, ಬಿಜಾಪುರ, ಬಾಗಲಕೋಟೆ ಮತ್ತು ಅಥಣಿಗಳಿಗೆ ಸಂಪರ್ಕಿಸುತ್ತದೆ. ರೈಲಿನ ಮೂಲಕ, ಇದು ಉತ್ತರಕ್ಕೆ ಎರಡು ಹತ್ತಿರದ ನಗರಗಳಾದ ಸಾಂಗ್ಲಿ ಮಿರಜ್ ಮತ್ತು ದಕ್ಷಿಣದಲ್ಲಿ ಬೆಳಗಾವಿಗೆ ಸಂಪರ್ಕಿಸುತ್ತದೆ. ಈ ರೈಲು ಮಾರ್ಗ ಬೆಂಗಳೂರು ಮತ್ತು ಮುಂಬೈಯನ್ನು ಸಂಪರ್ಕಿಸುವುದರಿಂದ, ಉಗಾರ ಪಟ್ಟಣ  ಅನುಕೂಲಕರವಾಗಿ ಭಾರತದ ಬಹುತೇಕ ನಗರಗಳೊಂದಿಗೆ ಸಂಪರ್ಕ ಹೊಂದಿದೆ.

ಸಾಂಗ್ಲಿ ಮತ್ತು ಮಿರಜ್ ಎರಡು ದೊಡ್ಡ ರೈಲ್ವೆ ನಿಲ್ದಾಣಗಳು, ಅಲ್ಲಿಂದ ಜನರು ಉಗಾರ್ ಪಟ್ಟಣವನ್ನು ತಲುಪಬಹುದು. ಅತೀ ಹತ್ತಿರದ ಕಾರ್ಯನಿರತ ವಿಮಾನ ನಿಲ್ದಾಣವು ಜಿಲ್ಲಾ ಕೇಂದ್ರ ಬೆಳಗಾವಿಯಲ್ಲಿದೆ.

ಉಲ್ಲೇಖಗಳು

ವರ್ಗ:ಉಲ್ಲೇಖಗಳ ಅಗತ್ಯ ಇರುವ ಲೇಖನಗಳು